אמה מוסקט

אמה לואיז מארי מוסקט (; נולדה ב-27 בנובמבר 1999) היא זמרת ודוגמנית מלטזית, שנבחרה לייצג את מלטה באירוויזיון 2022 בטורינו, איטליה, שם מוסקט ביצעה את השיר "I Am What I Am" בחצי הגמר הראשון והיא נכשלה בניסיון להעפיל לגמר התחרות.

 ביוגרפיה 
מוסקט נולדה במלטה למשפחה ידועת-שם. כבר בצעירותה היא התחילה ללמוד שיעורי מוזיקה ופיתוח קול. לאחר לימודיה בתיכון, היא נרשמה לאוניברסיטה לאמנויות הבמה המקומית. שם, היא פיתחה את יכולת השירה, הריקוד ונגינה, בעיקר בפסנתר. בנוסף, היא התחילה במקביל לכתוב את שיריה ולהלחינם.

בשנת 2016 הוציאה לאור את סינגל הבכורה שלה, "Alone", וכשנה אחר כך פרסמה הסינגל השני שלה, "Without You".

בשנת 2018 השתתפה מוסקט במהדורה ה-17 של תחרות הכישרונות Amici di Maria De Filippi, וסיימה במקום הרביעי בקטגוריית השירה. לאחר מכן חתמה חוזה הקלטות עם חברת התקליטים וורנר מיוזיק גרופ. היא הופיעה באותה השנה בפסטיבל "Isle of MTV 2018" במלטה, לצד ג'ייסון דירולו, היילי סטיינפלד, סיגלה, דימיטרי וגאס ולייק מייק ואלה אייר. היא השתתפה בפסטיבל גם בשנת 2019, לצד מרטין גריקס, אווה מקס וביבי רקסה. ב-6 ביולי 2018 הוציאה לאור את המיני-אלבום הראשון שלה, Moments, שכלל את שני הסינגלים הקודמים ואת השיר "I Need Somebody". ב-7 בדצמבר אותה השנה הוציאה לאור את אלבום הבכורה שלה, Moments Christmas Edition.

ב-26 באפריל 2019 פרסמה מוסקט את השיר "Avec moi", בהשתתפות הזמרת ביונדו. היא השתתפה ברמיקס של השיר "Sigarette" מאת ג'וניור קאלי. ב-3 ביולי 2020 הוציאה לאור את השיר "Sangria", בהשתתפות הראפר האיטלקי אסטול. שירם קיבל תואר זהב על ידי איגוד תעשיית ההקלטות האיטלקי, וצבר כ-21 מיליון צפיות ביוטיוב.

בפברואר 2022 הכריזה רשות השידור המלטזית כי מוסקט עתידה להשתתף בקדם הלאומי לאירוויזיון 2022, עם השיר "Out of Sight". היא הגיעה למקום הראשון, ונבחרה לייצג את המדינה באירוויזיון, שיתקיים בטורינו שבאיטליה. היא קיבלה את מרב הנקודות מכל ששת חברי השיפוט המלטזים.. ב-14 במרץ הודיעה מוסקט שהיא החליפה את השיר אותו תבצע באירוויזיון. במקום "Out of Sight" היא תייצג את מלטה באירוויזיון עם השיר "I Am What I Am". ב-12 במאי 2022 ביצעה מוסקט את "I Am What I Am" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 47 נקודות.

 דיסקוגרפיה 
 אלבומי אולפן 
 שם פרטים מיקומי שיא ITA Moments Christmas Edition	 יצא לאור: 7 בדצמבר 2018
 חברת תקליטים: וורנר מיוזיק גרופ
 פורמט: תקליטור, הורדה דיגיטלית, סטרימינג 47

 מיני-אלבומים 
 שם פרטים מיקומי שיא ITA Moments יצא לאור: 6 ביולי 2018
 חברת התקליטים: וורנר מיוזיק גרופ
 פורמט: תקליטור, הורדה דיגיטלית, סטרימינג 3I Am Emma טרם פורסם

 סינגלים 
 שם שנת הוצאה מיקומי שיא תארים אלבום ITA "Alone" 2016 — Moments "Without You" 2017 — "I Need Somebody" 2018 — "Avec Moi"  2019 81 סינגל שלא מתוך אלבום "Vicolo Cieco" — "Sangria"  2020 58* FIMI: זהב "Meglio di sera"  2021 55* FIMI: זהב "Più di te" —"Out of Sight" 2022 —I Am Emma"I Am What I Am" — "—" מציין סינגלים שלא נכנסו למצעד סינגלים.

 קישורים חיצוניים 



 הערות שוליים 

קטגוריה:זמרות מלטזיות
קטגוריה:זמרות פופ
קטגוריה:דוגמניות מלטזיות
קטגוריה:רקדניות
קטגוריה:פסנתרניות
קטגוריה:נציגי מלטה באירוויזיון
קטגוריה:משתתפי אירוויזיון 2022
קטגוריה:ילידות 1999
קטגוריה:ילידי 1999